-PRIJEDLOG-

Zatvoreni investicioni fond „Eurofond“ad Podgorica - VANREDNA SKUPŠTINA AKCIONARA-

Na osnovu člana 35 i 40 Zakona o privrednim drustvima («SL.list RCG», br:06/02,“Sl.list CG“ 17/07,80/08,40/10,73/10,36/11, 40/11) , člana 34 Statuta Zatvorenog investicionog fonda »Eurofond« AD Podgorica , Skupština akcionara Fonda na I vanrednoj Skupštini akcionara održanoj 15.02.2016. godine donosi:

**ODLUKU**

1. Da se u cilju utvrđivanja prosječne neto vrijednosti akcija ZIF Eurofond, angažuje ovlašćeni nezavisni revizor koji će biti zadužen za procjenu kompletne imovine Eurofonda a imajući u vidu sledeće činjenice:

* Nedonošenje Odluke Savjeta za privatizaciju po zahtjevu Fonda vezano za pravo svojine nad zemljištem Solane »Bajo Sekulić« Ulcinj, da se u skladu sa Zakonom trenutno upisano pravo »korišćenja« prevede u pravo »svojine » -1/1 (u drugim sličnim slučajevima takva odluka je donijeta).
* Čeka se odluka Ustavnog suda o ustavnosti Odluke Skupštine Crne Gore po pitanju nezakonite promjene namjene (ukidanje postojećeg DUP-a suprotno zakonskoj proceduri) zemljišta AD Solane »Bajo Sekulić Ulcinj, a na koju je Odluku Fond podnio zahtjev za ocjenu ustavnosti ovom Sudu.
* Nerealizovana sudska Odluka po pitanju nezakonito »skinutih«novčanih sredstava sa deviznog računa Eurofond, od strane Prve banke AD, Podgorica .

1. Daje se ovlašćenje Nadzornom odboru Eurofonda da izvrši izbor ovlašćenog nezavisnog revizora, koji će nakon završene procjene dostaviti Izvještaj Nadzornom odboru Fonda.

**Obrazloženje**

AD Solana »Bajo Sekulić« Ulcinj čini 27,9868 % ukupne vrijednosti portfolija Fonda (cca 13.500.000,00 u periodu u kojem se utvrđuje prosječna neto vrijednost akcija Fonda) a Fond još uvijek nema odgovor od strane Savjeta za privatizaciju po Zahtjevu Eurofonda da se u Listu nepokretnosti izvrši izmjena i umjesto »korišćenje« upiše - »svojina«, kako je bilo i naznačeno za Solanu u postupku Masovne vaučerske privatizacije u Crnoj Gori.

Eurofond preko svojih zakonskih zastupnika već niz godina vodi sudski spor sa Prvom bankom Crne Gore zbog iznosa cca 2.000.000,00 EUR-a, sa kamatama, a koji je ova Banka nezakonito i bez naloga Fonda 2010 godine povukla sa deviznog računa Fonda.

Imajući u vidu prednje navedene činjenice odlučeno je kao u dispozitivu ove Odluke.

Cetinje,15.02.2016 godine Predsjedavajući Skupštine akcionara

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_